Paavo Liski

Paavo Antero Liski (4. heinäkuuta 1939 Vuoksela – 8. marraskuuta 2005 Helsinki) oli suomalainen näyttelijä, teatteriohjaaja, teatterinjohtaja sekä professori.

Koulutukseltaan Liski oli filosofian maisteri. Hän aloitti ammattiteatteriuransa Turun kaupunginteatterissa 1963 näyttelijä-dramaturgina. 1968–1972 hän toimi Kuopion Yhteisteatterissa (nyk. Kuopion kaupunginteatteri) ohjaajana ja näyttelijänä. Vuonna 1972 Liski nimitettiin vastavalmistuneen Oulun kaupunginteatterin teatterinjohtajaksi. Vuodesta 1975 Liski toimi Helsingin kaupunginteatterin johtajana. Vapaaksi taiteilijaksi Liski jättäytyi vuonna 1983 ohjaten Suomen eri teattereissa sekä näytellen useissa tv- ja elokuvatuotannoissa. Hän ohjasi myös Virossa Draamateatterissa sekä Marin ja Petroskoin kansallisissa teattereissa. Liski ohjasi muun muassa Kalevala-aiheisia näytelmiä. Vuonna 2002 hän sai elämäntyöstään kirkon kulttuuripalkinnon.

Vuonna 1986 Liski sai parhaan miespääosan Jussin roolistaan Rauni Mollbergin ohjaaman Tuntemattoman sotilaan Antti Rokkana. Liski oli kysytty ja pidetty puhuja ympäri Suomen, teemoinaan Karjala-kysymys, kulttuuri, teatteri, sivistys, Suomi ja suomalaisuus. Paavo Liskin poika Petri Liski on Suomen Kansallisteatterin näyttelijä.

Ennen kuolemaansa Liski näytteli draamasarjassa Salatut elämät Ulla Taalasmaan kihlattua Yrjö Merilää. Hahmon oli tarkoitus jatkaa sarjassa, mutta Liskin kuoltua myös roolihahmo kuoli. Liskin viimeiseksi elokuvaksi jäi Rock’n Roll Never Dies (2006).

Liski on haudattu Hietaniemen hautausmaan Taiteilijainmäelle.

Koulutus, työura ja ohjaukset 
Ylioppilas 1958, filosofian kandidaatti 1963 (Turku), maisteri 1965
Opintoja Tampereen yliopiston draamastudion kursseilla 1965–1977
Turun kaupunginteatterin näyttelijä-dramaturgi 1963–1968
Kuopion yhteisteatterin ohjaaja-näyttelijä 1968–1972
Oulun kaupunginteatterin johtaja 1972–1975
Helsingin kaupunginteatterin johtaja 1975–1982
Freelanceohjaaja ja näyttelijä 1982–2005
Nurmijärven Kivi-juhlat 1978–2003
Bomban kesäteatteri 1979–1994
Karjalainen näyttämö 1982–
Kalevan näyttämö 1984–1994
Ypäjän musiikkiteatteri 1988–2004
Turun ylioppilasteatterin hallituksen puheenjohtaja 1962–1963
Suomen näyttelijäliiton valtuusto 1970–1973
Suomen teatteriliiton hallitus 1973–1974
Suomen teatterikorkeakoulun johtokunta 1976–1980
Suomen teatterimuseon hallitus 1979–1985
Valtion näyttämötaidetoimikunta 1995–2001
Suomen kirkon srk:n keskusl. kultturiasiantoimik. jäsen
Suomen Harrastajateatterin Tukisäätiön varapuheenjohtaja
Kalevalaseuran työjäsen
Suomalaisen kirjallisuuden seuran työjäsen
Wiipurilaisen osakunnan kunniajäsen
Viipurin Taitelijaseuran kunniajäsen
Karjalaisen Näyttämön kunniajäsen
Arkadia-seuran jäsen
Luterilaisen kulttuurin säätiön valtuuskunta

Näytelmäohjauksia Turussa kaupunginteatterissa 1963–1968 
Unelmat, Merten kauhu ja Kaulanauha, Donna Rosita eli kukkien kieli
Othello (Kalervo Nissilän assistenttina)

Ohjauksia Kuopion Yhteisteatterissa 1968–1972 
Aleksei Arbuzov: Lupaus (Studio) 7.9.1968
Jyrki Vuori: Merten kauhu ja kaulanauha 1.1.1969
Jens Björneboe: Lintujen ystävät 14.5.1969
Samuel Beckett: Huomenna hän tulee (Studio) 6.12.1969
A.A. Milne - Eric Olsoni: Nalle Puh (yhdessä Olli Tuomisen kanssa) 1.1.1970
Pekka Lounela: Mies joka ampui kissan 9.4.1970
Matti Rossi - Paavo Liski: Tilaisuus (Balettikoulu, yhdessä Leena Ortolan kanssa) 22.5.1970
Gustaf von Numers: Kuopion takana 19.11.1970
Ecaterina Oproui: En ole Eiffel-torni (Studio) 20.1.1971
Karoly Szakonyi: Lähetyshäiriö 9.5.1971
Tanssinäytös ja pienoisjazzkonsertti; 14.5. ja 21.5.1971
Jorma Korpela / Paavo Liski: Tohtori Finckelman 16.9.1971
Lauri Leskinen - Paavo Liski - Unto Eskelinen: Savonmuan Hilima (Studio) 13.11.1971
Pavel Kohout: Sellainen rakkaus (Studio) 12.2.1972
Evakkotie 26.11.1995

Ohjauksia Oulun kaupunginteatterissa 1972–1975 
Kalevala (1972)
Uudesta luotava maa (1973)
Ikäneito Rosita (1973)
André Chénier (ooppera, 1974)
Tuntematon sotilas (1974)
Paljon melua kurpitsasta (1974)
Kolme sisarta (1975)

Ohjauksia Helsingin kaupunginteatterissa 1975–1979 
Lauri Leskinen Minna, Ensi-ilta: 11.9.1975 PN 1975, SN 1976
John Milton Kadotettu paratiisi, Ensi-ilta: 17.2.1976 SN
Leo Suomela Kanteletar, Ensi-ilta: 21.10.1976 SN
Lauri Leskinen Valmistumisen aika, Ensi-ilta: 21.4.1977 SN
A. Suhovo-Kobylin - K. Ryzov - A. Kolker Huijarin häät, Ensi-ilta: 1.12.1977 SN
Ilmari Ihalainen Pitsihovi, Ensi-ilta: 12.9.1978 SN
Jaakko Kaappa - Jukka Linkola Härmäläiset, Ensi-ilta: 21.3.1979 SN

Ohjauksia vapaana taiteilijana 
Kalevala (mm. Bomban kesät., Tallinnan Draamateater, Jyväskylän kt.), Kanteletar (mm. Petroskoin suom. teatteri, Bomban kesät.), Seitsemän veljestä (Kivi-juhlat, Nurmijärvi), Nummisuutarit (Kivi-juhlat, Nurmijärvi), Anjalan Vala (Anjalankoski), Raivaaja-eepos (Bomban kesät.), Evakko-ooppera (Kalevan näytt.), Mäntsälän muistot, Nouse Inkeri, Hakkapeliitat (Rauhaniemen kesät./Tammela), Via Crucis (Hki) ja Kärsimystie-katunäytelmät (Lahti), Markuksen evankeliumi (Tampereen t.), Minnan aika (Jyväskylän kt. 1994), tv-elokuva Elämän totuutta etsi TV2/Rautafilmi, Seppo Lappalainen—Carlos Sedano: Savotta-ooppera (Savonlinna), Päämaja (Mikkelin kt. 2005), Jorma Korpela: Tunnustus (Varkaus), Takaisin kotiin (Joensuun kt.), Elias Lönnrotista kertova TV2:n televisiosarja 1984 (henkilöohjaus ja kertoja-näyttelijä), Mikko Samulinen: Maaton kansa (Nurmeksen kesät.), Aarni Krohn: Ikuinen Viipuri 1993 (Viipurin linnan 700-vuotisjuhlat), Anu Kaipainen: Luvattu maa 1993 (Kalevan Näyttämö), Pekka Lounela: Mäntsälän kapina 1992. Jokivarsien laulu (Ypäjän musiikkiteatteri 1988-89). Veren häät (Vaasan kt. –80-luvulla). Jalmari Finne: Kauppaparoni (Petroskoin suomal. t. ja Oulun kt.) Minna Canth: Papin perhe (Tampereen t.), Lahden kt.? Karjalainen Näyttämö: Lauri Leskisen, Uudesta luotava maa 1983, Veijo Meren Sotamies Jokisen vihkiloma 1986, Kyllikki Mäntylän Anu ja Mikko 1995, Larin Paraskesta kertova näytelmä Huominen päivä 1983, boksissa 1994, käsikirj. Leskinen - Paavo Liski - Unto Eskelinen - Pekka, Loppiaisaatto, Kannaksen laulu

Oopperaohjauksia 
Adolphe Adam: Postiljooni, 1972
Aulis Sallinen: Ratsumies
Veikko Norontaus: Uudet veisuut, 1990
Joonas Kokkonen: Viimeiset kiusaukset 1994-96
Einojuhani Rautavaara: Auringon talo, 1991
Paavo Liski, Pekka Kostiainen: Sammon tarina, 2003

Elokuva- ja tv-rooleja 
Runoilija ja muusa (Kasimir Leino) ohj. Jaakko Pakkasvirta 1978
Aidankaatajat (psykiatri) ohj. Olli Soinio 1982
Toto (1. poliisi) ohj. Anssi Mänttäri 1982
Päivää, herra Kivi (7 veljeksen ohjaaja) ohj. Timo Linnasalo 1984
Tuntematon Sotilas (Antero Rokka) 1985
Petos (maanviljelijä Eero Näre) ohj. Taavi Kassila 1988
Ystävät ja toverit (Kaakamo) ohj. Rauni Mollberg 1990
Mestarit (ravintoloitsija Hartikainen) ohj. Anssi Mänttäri 1992
Routasydän (Peussa) ohj. Tuomas Sallinen 1993
Kaikki pelissä (ministeri Pajala) ohj. Matti Kassila 1993
Aapo (pehtori) ohj. Tero Jartti 1994
Pieniä valheita (remonttimies Ahvenainen) ohj. Matti Ijäs 1994
Lapin kullan kimallus (?) ohj. Åke Lindman 1999
Joensuun Elli (Pajari), ohj. Anssi Mänttäri 2004
Aleksis Kiven elämä (tupakkakauppias) ohj. Jari Halonen 2002
Trasselirakastaja
Puu kulkee
Sibelius-elokuva (Zilliacus) ohj. Timo Koivusalo 2003
Kaksipäisen kotkan varjossa (Helppo-Heikki) ohj. Timo Koivusalo 2005
Kiinnisidottu (Niilo Kärsälä) 1993
Klubi
Rock’n’roll Never Dies (isä) 2005
Salatut elämät 2005

Tunnustuksia 

Professori 1991
Luutnantti 1991
Suomen Näyttelijäliiton kultainen ansiomerkki
ItTAR R
Karjalan Liiton kultainen ansiomerkki
Oulun kaupungin tunnustuspalkinto 1973
Kuopion taitelijaseuran Minna-patsas 1971 ja 1972
Kulttuurin yrittäjävene 1974
Nurmes-palkinto 1985
Jussi-patsas 1986 (Antti Rokka, miespäärooli R. Mollbergin elokuvassa Tuntematon Sotilas)
Valtion 15-vuotinen taiteilija-apuraha 1986
Kajaanin Elias Lönnrot –palkinto 1990
Kirkon kulttuuripalkinto 2002
Vuoden hämäläinen 2003

Lähteet

Aiheesta muualla 
 
 

Suomalaiset näyttelijät
Suomalaiset teatterinjohtajat
Oulun kaupunginteatterin johtajat
Suomalaiset teatteriohjaajat
Jussi-palkinnon saajat
Vuonna 1939 syntyneet
Vuonna 2005 kuolleet